**REVISTA PRESEI**

**18 iunie 2013**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | **Adevarul** | **Primăria Generală ia primele măsuri anticaniculă: 14 corturi cu apă şi medicamente vor fi amplasate în Capitală** |
|  |  | **Grădiniţe de vară în Sectorul 4. Primăria locală anunţă program prelungit la trei centre pentru prichindei** |
| **3** | Click | **Copii de 2 şi 6 ani în stare gravă, după ce au fost bătuţi în familie** |
| **4** | Evenimentul Zilei | **O fetiță de 11 ani a fost găsită la margine unei păduri, după ce fugise de acasă de frica părinților** |
| **5** |  | **Unicate cu poveste, din fonduri UE** |
| **5** | Puterea | **Încadrarea în grad de handicap, modificată** |
| **6** |  | **CONFORT TERMIC. Căldura a făcut prima victimă. Vezi unde sunt instalate corturile anticaniculă** |

**Adevarul**

**Primăria Generală ia primele măsuri anticaniculă: 14 corturi cu apă şi medicamente vor fi amplasate în Capitală**

Primăria Municipiului Bucureşti ia măsuri împotriva temperaturilor ridicate care urmează să pună stăpânire pe Capitală în perioada următoare, amplasând 14 corturi anticaniculă în zonele circulate intens.

După ce meteorologii au anunţat temperaturi foarte ridicate pentru Capitală, Primăria Municipiului Bucureşti a anunţat că va monta şi va amenaja corturi anticaniculă în zonele cu cea mai mare pondere de pietoni.

Astfel, 14 corturi funcţionale, dotate cu apă, ventilaţie şi medicamente vor fi puse la dispoziţia bucureştenilor. Între orele 10.00 şi 18.00, în interiorul corturilor se va afla şi personal medical specializat, care va acorda primul ajutor în cazul persoanelor afectate de caniculă.

Corturile vor fi amplasate pe strada 11 iunie,la Spitalul Colţea, Piaţa Romană, Piaţa Victoriei, Parcul Carol, Piaţa Roma, Parcul Herăstrău(intrarea Charles de Gaulle), Gara de Nord, Universitate(Facultatea de Arhitectură), Piaţa Titan, Piaţa Obor, Piaţa Dristor şi Piaţa Crângaşi.

Tot în ajutorul orăşenilor afectaţi de caniculă a venit şi Apa Nova, încă din luna aprilie, atunci când a pus în funcţiune, în tot Bucureştiul, 60 de cişmele cu apă potabilă.

**Grădiniţe de vară în Sectorul 4. Primăria locală anunţă program prelungit la trei centre pentru prichindei**

Primarul sectorului 4 a hotărât ca trei grădiniţe de pe raza sectorului să rămână deschise şi pe perioada verii pentru părinţii ocupaţi în timpul zilei şi care au nevoie de acest serviciu, anunţă administraţia locală printr-un comunicat de presă emis luni.

Astfel, având în vedere că toate celelalte grădiniţe îşi închid porţile începând cu 22 iunie, părinţii care, din cauza programului de lucru, nu îşi pot supraveghea copiii pe parcursul zilei, au la dispoziíe trei opíuni pentru a-i íne ocupaí pe micuí.

Grădiniţa "101 Dalmaţieni", din strada Aliorului nrum[rul 5 va funcţiona în lunile iulie şi august, în intervalul 08.00-18.00.

Grădiniţa numărul 4, situată pe strada Cetatea Veche numărul 1, va funcţiona pe toată durata lunii iulie cu un program cuprins între orele 07.00- 17.00.

Cea de-a treia instituţie care va fi deschisă şi dup 22 iunie este grădiniţa "Scufiţa Roşie" din strada Cuza Vodă numărul125 care îi aşteaptă pe micuţi în luna august, de luni până vineri, în intervalul 07.30 - 17.30.

**Click**

**Copii de 2 şi 6 ani în stare gravă, după ce au fost bătuţi în familie**

**Imaginaţi-vă cât de  crunt a fost lovit un băieţel de doi ani, de a ajuns în comă la spital, vânăt pe tot corpul şi cu capul spart. Alt copilaş, de 6 ani, are tăieturi pe corp. Nu s-au lovit din greşeală, ci rudele lor i-au maltrat.**

Doi copii în vârstă de 2 şi 6 ani, din familii diferite, sunt internaţi în stare gravă la Spitalul de Pediatrie Braşov, după ce au fost bătuţi, informează Mediafax. Medicii spun că băieţelul de doi ani este în comă profundă, iar celălalt are tăieturi pe tot corpul, după ce a fost aruncat printr-un geam.

**Băieţelul de doi ani este din localitatea Dumbrăviţa şi a fost adus la Spitalul de Pediatrie din Braşov în noaptea de sâmbătă spre duminică, fără cunoştinţă, fiind resuscitat timp de 40 de minute de către medici.**

Potrivit acestora, copilul, care a suferit un traumatism cranio-cerebral puternic şi are corpul plin de vânătăi, este internat la secţia de terapie intensivă, în comă şi respiră cu ajutorul aparatelor.

**„Copilul a fost găsit în casă aproape mort. Nimeni nu ştie ce s-a întâmplat, dar este plin de vânătăi. Unchiul lui spune că a căzut de pe o masă şi s-a lovit. Dar, sincer să fiu, nu prea cred asta. Am văzut multe cazuri de lovituri”**, a declarat, luni, Mihai Liviu Ruja, medic primar chirurgie-ortopedie pediatrică la Spitalul Clinic de Copii Braşov, citat de Medifax.

Băieţelul în vârstă de doi ani locuieşte în casa unui unchi, părinţii acestuia fiind plecaţi la muncă în străinătate.

**Medicii şi asistentele s-au declarat şocaţi că unchiul copilului nu ştia nici numele de familie al băiatului.**

Într-un salon alăturat, tot la secţia de terapie intensivă, se află un alt băieţel, Robert Gabriel, în vârstă de 6 ani, din Săcele.

Copilul, care are un traumatism cranio-cerebral şi tăieturi pe tot corpul, a ajuns la spital în noaptea de vineri spre sâmbătă, informează Medifax. Medicii spun că acesta a fost rănit în urma unui conflict între tatăl său, bunici şi vecini.

**„Ori i-a dat cineva cu sticla în cap, ori a fost băgat cu capul în cioburi de sticlă. Are foarte multe tăieturi, una foarte aproape de vena jugulară. Putea să îi taie jugulara şi să moară. Copilul a fost operat şi i-am cusut rănile. Este conştient, nu a avut probleme neurochirugicale. Dar este un copil speriat, nu prea vorbeşte şi, cel mai probabil, nu este pentru prima dată când este bătut”**, spun medicii.

Mama copilului a declarat că s-a despărţit de tatăl acestuia după 14 ani, din cauza comportamentului violent al bărbatului. Femeia spune că l-a părăsit pe bărbat şi s-a mutat în chirie, tot în Săcele, iar pe băiat îl ţineau cu rândul. Vineri noapte, Robert a stat cu tatăl său şi cu familia acestuia, fiind implicat într-un scandal izbucnit între tată şi bunici.

**„S-au bătut acolo în curte. Concubinul meu cu maică-sa, cu taică-său. Şi am auzit că un vecin l-a luat pe copil şi l-a aruncat prin geam, în timp ce se băteau între ei. Erau beţi toţi. Eu de asta am şi plecat de acolo, pentru că m-am săturat de scandaluri şi de bătăi. Copilul stătea o săptămână la el, o săptămână la mine, ca să nu ne simtă lipsa”**, a spus Eugenia Andreea Huluba, mama copilului, citată de Mediafax.

**În amebele cazuri, au fost deschise anchete pentru a se stabili dacă cei doi copii au fost agresaţi de familiile în care cresc.**

Direcţia Generală de Asistenţă Socială şi Protecţia Copilului Braşov a fost sesizată abia luni, telefonic, de către reprezentanţii spitalului.

**Evenimentul Zilei**

**O fetiță de 11 ani a fost găsită la margine unei păduri, după ce fugise de acasă de frica părinților**

O fetiță de 11 ani din comuna Todireşti, județul Vaslui a fost preluată în regim de urgenţă de Protecţia Copilului. Fata a fugit de acasă și a dormit la marginea unei păduri din localitate din cauza violenței părinților

Potrivit rtv.net, fetiţa a fost adusă de polițiști în Centrul de Zi şi Noapte pentru Copiii Străzii din Vaslui, după ce a fost găsită singură la marginea unei păduri. Fata fugise cu o seară în urmă de acasă din cauza violenței părinților.

Direcţia Generala de Asistenţă Socială şi Protecţia Copiluluidin Vaslui a mai fost sesizată în cazul copilei din Todirești în urmă cu o lună, când fetița a fost mușcată de mama ei.

"Din cele spuse de mamă la acea vreme, femeia ar fi recurs la acest act de violenţă în urma unui acces de furie după ce fiica ei ar fi furat ceva de prin vecini. Atunci am fost sesizaţi de către reprezentanţii şcolii, însă urmele muşcăturii nu erau vizibile, şi nici nu s-a făcut plângere ca Poliţia să desfăşoare cercetări. În consecinţă, cazul a rămas sub monitorizarea Primăriei până la mijlocul acestei luni, când fetiţa a fugit de acasă după ce părinţii au băut şi începuseră scandalul. De frică să nu fie abuzată fizic, copila a fugit de acasă şi a dormit la marginea unei păduri”, a declarat purtătorul de cuvânt al DGASPC Vaslui, Ionuţ Dănilă.

Autoritățile au demarat o anchetă socială în acest caz, iar polițiștii o cercetează pe mama fetei pentru rele tratamente aplicate minorului.

**Unicate cu poveste, din fonduri UE**

Autor: [Daniela Șerb](http://www.evz.ro/de-acelasi-autor/autor/daniela-serb-2.html)

Produsele confecționate manual în șase întreprinderi sociale cu 150 de angajați cu dizabilități vor fi vândute, de la 1 iulie, în cadrul unui magazin onli

Atunci când cumpărăm ceva, cei mai mulţi dintre noi o facem pentru că acel obiect ne place şi are un preţ acceptabil. Puţini se gândesc şi la povestea din spatele unei banale sacoşe din pânză, de pildă. Şi mai puţini, la oamenii care le-au confecţionat.

În România, există făbricuţe unde persoanele cu dizabilităţi lucrează cu sârguinţă la confecţionarea unor produse de serie mică pe care speră să le poată vinde de la 1 iulie pe piaţă.

150 de persoane şi-au găsit un job printr-un proiect dezvoltat de Asociaţia React şi finanţat din bani europeni. Şase întreprinderi sociale au fost deschise astfel la Bucureşti, Craiova, Piatra Neamţ, Sibiu şi Târgovişte. Aici, se reciclează manual hârtie, material plastic, se confecţionează rame de tablouri din lemn şi suporturi de plută pentru pahare. „Ne-am dorit ca toate produsele noastre să fie foarte bune. Le vom vinde online şi prin magazinul din incinta atelierului de la Bucur Obor”, a explicat Andreea Rotaru, manager de comunicare.

**De la piese auto la call-center**

Aida Cojocaru, 50 de ani, şi-a găsit un loc de muncă în cadrul acestui proiect. E divorţată şi suferă de tulburare depresivă recurentă, diagnostic care a încadrat-o la gradul III de handicap: „Înainte de 1989 am lucrat ca vânzătoare într-un magazin de piese pentru autoturisme Dacia”. Acum lucrează ca operator call-center, în cadrul aceluiaşi proiect.

**Puterea**

**Încadrarea în grad de handicap, modificată**

Un ordin comun al miniştrilor Sănătăţii şi Muncii (Nr. 692/982 din 23 mai 2013) a modificat criteriile de încadrare în grad de handicap, astfel încât doar un coeficient de inteligenţă sub 20-25 de puncte să permită încadrarea în grad grav. Organizaţiile neguvernamentale susţin că aceste modificări sunt de fapt nişte abuzuri prin care se încalcă în mod vizibil dreptul la demnitate al persoanelor cu dizabilităţi.  Reprezentanţii Centrului European pentru Drepturile Copiilor cu Dizabilităţi (CEDCD) consideră că noul ordin înseamnă de fapt “condamnare la moartea social”.

**CONFORT TERMIC. Căldura a făcut prima victimă. Vezi unde sunt instalate corturile anticaniculă**

**Peste 34 de grade Celsius la umbră sunt prognozate de meteorologi până miercuri inclusiv, fiind depăşit indicele de confort termic. De altfel, prima zi de căldură a înregistrat şi prima victimă.  O femeia de 70 ani a decedat luni în apropiere de Gara de Nord. Ea suferea de diabet şi a ieşit pe stradă pentru că mergea să îşi recupereze actele de identitate, pe care şi le pierduse.**

 Pentru a preveni efectele căldurii excesive, autorităţile au montat deja corturile anticaniculă în zonele cu trafic pietonal intens: str. 11 iunie, Spitalul Colţea, Piaţa Romană, Piaţa Victoriei, Parcul Carol, Piaţa Roma, Parcul Herăstrău (intrarea Charles de Gaulle), Gara de Nord, Universitate (Facultatea de Arhitectură), Piaţa Titan, Piaţa Obor, Piaţa Dristor, Piaţa Crângaşi. Între orele 10.00 şi 18.00, acestea vor avea în incintă personal medical specializat ce va acorda primul ajutor în cazul persoanelor afectate de caniculă. De asemenea, pe raza celor şase sectoare ale Capitalei sunt peste 60 de cişmele cu apă potabilă unde bucureştenii se pot răcori.

 Meteorologii au publicat luni şi estimările meteo pentru intervalul 17-30 iunie, care va debuta cu o vreme deosebit de caldă, cu valori medii ale maximelor de 33-34 de grade Celsius. În partea a doua a săptămânii va fi foarte probabilă o scădere de temperatură, astfel că media diurnă se va situa la 28-30 grade Celsius. Apoi va urma o perioadă caracterizată de un regim termic relativ constant şi apropiat de cel normal al datei, modelul indicând o medie în jurul a 30 de grade Celsius. Aceeaşi tendinţă de evoluţie o vor avea şi valorile de temperatură nocturne, respectiv de la 17-18 grade în primele zile, la 15 grade în partea a doua a săptămânii următoare şi spre 16-17 grade până la sfârşitul lunii. În privinţa ploilor, acestea pot apărea sporadic şi în cantităţi nesemnificative în prima săptămână, dar cu o probabilitate mai mare în intervalul 23-25 iunie şi pot fi asociate cu celelalte manifestări ale instabilităţii atmosferice.